Hit 'Em Up

"Hit 'Em Up" הוא דיס של הראפר טופאק שאקור ולהקתו אאוטלוז. השיר יצא כסינגל בתאריך 4 ביוני 1996 בתור בי-סייד לשיר "How Do U Want It" מהאלבום "All Eyez on Me".

מילות השיר מכילות עלבונות אכזריים למספר ראפרים באזור החוף המזרחי ביניהם שון קומבס, ליל קים ובראשם חברו לשעבר של טופאק ואויבו ביגי סמולס.
השיר הופק על ידי חברו של טופאק-ג'וני "J" ודגימות הבייסליין הובאו מהשיר "Paid In Full" של ראקים ואריק בי.

השיר שיחק תפקיד משמעותי בהחרפת היחסים בין הראפרים בחוף המזרחי לאלו שבחוף המערבי. עם הפצת השיר גידפו ראפרי החוף המזרחי את טופאק וחבריו בשירי נאצה משלהם. המחלוקת המרכזית סביב השיר נובעת מכך שטופאק נרצח חודשים בודדים לאחר הפצתו.

השיר צבר למעלה מ-420 מיליון השמעות בספוטיפיי.

קישורים חיצוניים

שירי 1996
שירי טופאק שאקור
שירים באנגלית
שירי דיס
שירי היפ הופ אמריקאיים